[{"text_idx": "#000003", "text": "Arddangosfa \u2018Dwlu ar y Geiriau\u2019"}, {"text_idx": "#000005", "text": "Creu eich llyfr sbonc papur eich hun ar thema \u2018Return Journey\u2019"}, {"text_idx": "#000006", "text": "Hyd yn oed os yw hi\u2019n bwrw glaw yn sobor iawn yr haf hwn, gallwch fynd am dro braf gyda Dylan drwy greu eich llyfr sbonc papur unigryw eich hun yn cynnwys rhai o leoliadau enwog Abertawe. Gallwch liwio\u2019r awyr mor las ag yr hoffech! Yn addas i blant ac oedolion \u2013 dilynwch y cyfarwyddiadau yma (a chofiwch ddangos eich gwaith terfynol i ni)."}, {"text_idx": "#000007", "text": "Dechreuodd llyfrau sbonc papur ymddangos yn y 1820au, ac roeddent yn aml yn dathlu lleoedd enwog neu ddigwyddiadau arbennig. Mae\u2019r setiau llwyfan bychain iawn hyn yn rhoi\u2019r argraff o ddyfnder ac yn cynnig persbectifau hynod ddiddorol. Rydym wedi dylunio taflen sbonc unigryw sy\u2019n cynnwys rhai o\u2019r adeiladau yr aeth Dylan heibio iddynt wrth gerdded drwy Abertawe yn ei ddrama radio \u2018Return Journey\u2019, a gobeithiwn y byddwch yn mwynhau eich byd bach eich hun!"}, {"text_idx": "#000008", "text": "Mae\u2019r gweithgaredd hwn yn addas i oedolion, pobl ifanc a phlant hy\u0302n. Bydd angen goruchwyliaeth oedolyn ar blant iau."}, {"text_idx": "#000009", "text": "Papur, peiriant argraffu, siswrn diogelwch, glud, pensiliau lliw."}, {"text_idx": "#000010", "text": "1. Printiwch a thorrwch allan y pum panel darluniedig a\u2019r ddau banel consertina. Bydd eich llyfr sbonc yn fwy sefydlog os byddwch yn argraffu\u2019r paneli ar gerdyn. Os mai dim ond papur plaen sydd gennych chi, gallwch ludo\u2019r paneli i ddarnau a dorrwyd o focs grawnfwyd. Bydd angen i\u2019r consertinas fod yn hyblyg felly dylid eu hargraffu ar bapur."}, {"text_idx": "#000011", "text": "2. Lliwiwch y pum panel darluniedig sy\u2019n cynnwys chwech o adeiladau mwyaf cofiadwy Abertawe. Does dim angen i chi liwio\u2019r tabiau sy\u2019n plygu ar ochr bob panel na\u2019r consertinas."}, {"text_idx": "#000012", "text": "3. Mae rhan i\u2019w dorri allan ym mhaneli 1 i 4, sydd wedi\u2019i hamlinellu a\u0302 llinell ddotiog. Dyma\u2019r rhan leiaf y mae angen i chi ei thaflu er mwyn gweld drwy\u2019r sioe sbecian \u2013 os ydych yn hyderus gyda siswrn neu gyllell grefft, efallai yr hoffech dorri\u2019n agosach i\u2019r adeiladau. Sut bynnag rydych yn dewis torri\u2019r rhannau canol allan, gwnewch hynny\u2019n ofalus, neu gofynnwch i oedolyn ei wneud drosoch."}, {"text_idx": "#000013", "text": "4. Plygwch y tabiau ar ochr bob panel i ffwrdd o\u2019r darlun o flaen llaw, fel a ddangosir yn y canllaw darluniedig. Caiff y tabiau ar baneli 1-4 eu plygu tuag at yn o\u0302l, i ffwrdd o\u2019r ochr ddarluniedig. Caiff y tabiau ar banel 5 eu plygu tuag at i mewn, fel eu bod yn cyffwrdd a\u0302\u2019r ochr ddarluniedig."}, {"text_idx": "#000014", "text": "Drwy eu plygu nawr, fe fydd yn haws i chi eu gludo\u2019n nes ymlaen!"}, {"text_idx": "#000015", "text": "5. Plygwch y ddau gonsertina mewn ffordd igam ogam, gan fynd yn o\u0302l ac ymlaen gyda\u2019ch plygiadau wrth i chi fynd yn eich blaen. Does dim gwahaniaeth pa ffordd rydych chi\u2019n dechrau plygu oherwydd gallwch eu troi o gwmpas pan ddaw\u2019r adeg i chi eu cysylltu wrth y paneli."}, {"text_idx": "#000016", "text": "6. Cydbwyswch eich consertinas ar eu traed, ar eu hydoedd igam ogam, fel a ddangosir yn yr arweiniad darluniedig. Dylai\u2019r ochrau a\u0302 chyfarwyddiadau a\u2019r tywys-linellau plygu wynebu tuag at i mewn, gyda phen Panel 1 bellaf i ffwrdd oddi wrthych. Byddwn yn rhoi\u2019r llyfr sbonc at ei gilydd o\u2019r cefn i\u2019r blaen ond mae\u2019n haws gwneud hyn os yw\u2019r blaen yn wynebu oddi wrthych fel y gallwch gyrraedd y tu mewn i\u2019r consertinas."}, {"text_idx": "#000017", "text": "7. Gan ddechrau bellaf i ffwrdd oddi wrthych, cysylltwch y panel blaen, Panel 1, wrth flaen y consertina. Gwneir hyn drwy ludo\u2019r tabiau ar ochr Panel 1 a\u2019u gwasgu ar y consertina lle mae\u2019n dweud \u201cPanel 1\u201d. Cysylltir paneli 1-4 drwy ludo\u2019u tabiau i\u2019r tu mewn i\u2019r consertinas, gan orchuddio\u2019r geiriau tywys sy\u2019n nodi trefn y paneli\u2019n gyfan gwbl. Gweler yr arweiniad darluniedig."}, {"text_idx": "#000019", "text": "9. Unwaith rydych wedi gludo pob panel i\u2019r consertinas, gallech gael cip i weld os oes gormod o lud yno! Sychwch y glud gormodol, a phan rydych yn siw\u0302r bod popeth yn la\u0302n, gwasgwch i lawr ar y consertina cyfan, yn enwedig ar yr ochrau sydd wedi cael eu gludo. Efallai yr hoffech roi llyfr ar ben hwn tra bydd yn sychu \u2013 ond gwnewch yn siw\u0302r nad oes gormod o lud os ydych yn gwneud hyn!"}, {"text_idx": "#000020", "text": "10. Pan fydd yn sych, bydd eich llyfr sbonc yn barod i edrych arno! Agorwch y consertina\u2019n ofalus a sbeciwch drwy\u2019r blaen i weld eich hoff leoliadau yn Abertawe."}, {"text_idx": "#000021", "text": "Hoffem weld beth rydych chi\u2019n ei wneud! Cofiwch rannu lluniau o\u2019ch llyfrau sbonc drwy e-bostio dylanthomas.lit@swansea.gov.uk neu ein tagio yn @DTCAbertawe a /CanolfanDylanThomas"}, {"text_idx": "#000023", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000024", "text": "Croeso i Ganolfan Dylan Thomas!"}]